Erotiese Soen | Timothy Kieswetter's Blog oor Gesonde Seksualiteit
Posted on November 18, 2010 by Timothy Kieswetter
'n Soen kan so baie dinge beteken. Ons soen ons kinders, ons soen groet as ons so geleer is, ons soen selfs ons skoonma's as ons braaf is. Terwyl ons nog ge-date het, was soene eufories. Maar so baie van die huwelik paartjies wat my kom sien kla dat of hulle nie genoeg soene kry nie of dit net nie meer lekker vind nie. In sommige kulture word 'n soen meer eroties en intiem gevind tussen twee mense as wat seks beskou word.
Een van die redes hoekom die soen sy regmatige plek in baie huwelike verloor het, is omdat dit beskou word as iets om klaar te kry voordat jy kan seks hê. Ironies genoeg die meeste mense wat so voel oor seks, kla ook dat hulle seks ook nie meer so lekker en opwindend is nie. 'n Soen word beskou as iets wat tieners doen wanneer hulle nie mag seks hê nie, of ouer mense wat nie meer seks wil hê nie. Dr Andrew Stanway beweer dat 'n paartjie wat meer gereeld soen sê vir hom baie meer van die huwelik se seksuele en algemene gesondheid as wat gereelde seks vir hom sê.
Interessant dat die meeste prostitute sê dat hulle nie bereid is om hulle kliënte te soen nie, want dit los hulle vir hulle eie liefdes verhoudings.
Nadat jy anderste begin dink oor soene en begin opgewonde raak om die erotiese soen terug te bring in jou huwelik in, is die eerste ding wat jy moet doen om die soen uit die slaapkamer te bring. Die soen is nie meer die voorganger van seks nie. Die soen is die petrol wat jy in jou en jou maat se seksualiteit-tank gooi. Hoe meer jy deur die dag soen, hoe verder sal jy kan gaan in die slaapkamer.
Wat kan jy doen om jou soen meer eroties te maak?
•	Maak seker jy is lekker genoeg om te soen. Hierdie sluit beide mond higiëne in as ook om terug te soen. Daar is baie min wat meer afsitting is as wanneer jou maat nie positief reageer op 'n soen of enige ander seksuele daad nie.
•	Neem elke geleentheid om mekaar te soen.
•	Vermei die gewone soen op die lippe vir 'n rukkie en eksperimenteer met ander plekke op jou maat se gesig en lyf om daardie soen te plant. (Jy sal vinnig agter kom daar is baie verskuilde sensitiewe plekke waarvan jy nie gewet het nie)
•	Blinddoek jou maat terwyl jy die soen werk doen. Dit gaan meer fokus op die gevoel-sensasie sit as ook op die fantasie en opgewondenheid van hierdie 'vreemde-soen'.
•	Wissel jou soene af met sagte – harde soen, kort pik soen en lang gevoels soene.
•	Moenie bang wees om jou tong te gebruik nie.
•	Byt, blaas, knibbel, suig en trek is alles deel van die erotiese soen.
•	Soen 'n bietjie met jou oë oop, veral as jy jou maat op die lyf soen.
•	Breek die soenery op om in mekaar se oë te staar, voordat julle verder soen.
•	Luister vir enige positiewe terugvoer wat jou maat gee. Wanneer jy al die regte knoppies druk, bly bietjie langer daar.
•	Soen jou maat waar sy gesoen wil word. Baie vrouens geniet dit nie as hulle mans hul borste of nippels soen nie. Soen haar waar dit haar sal bly maak en sy sal die guns ruil.
Onthou net, die erotiese soen is meer as net voorspel of iets wat tieners of jong verliefdes doen. Dit is jou beste manier om jou eie en jou maat se seks dryf hoog te hou as ook om daardie diep liefdes gevoelens te kommunikeer vir wat jy geen woorde voor het nie.